Извисяване, Даяна Купър
Извисяване, Даяна Купър
-----------------------


Повече от десет години Даяна Купър е свързана на съзнателно ниво с Кумека, учител от Осмия лъч, и получава информация от него. Това познание, в миналото предлагано на малцина, вече е достъпно за всички работници на Светлината, които искат да постигнат извисяване в този свой живот и да помогнат на планетата да се доближи до Светлината.

Да, извисяването във висшите сфери може да бъде постигнато още през този живот. Възможно е да се наложи здравата да се потрудим за това, но всички средства и информацията, от която се нуждаем, са на наше разположение. От тази книга ще научите за: енергията на Махатма, висшите измерения и висшите чакри, новата Духовна йерархия, Извисените учители, лъчите за извисяване, работата с духовните водачи и ангелите, местата за извисяване, антакарана, кодове и ключове за извисяване.

Учителят Кумека окуражава всички нас да поемем на това прекрасно и вълнуващо пътуване и да се присъединим към милионите хора по цялата планета, които вече работят за извисяването на нашата Земя в Светлината и за живот, изпълнен с радостно вълнение от безкрайните възможности, които ни предоставя работата с Духа.

Даяна Купър е директор на “Училище за ангели и извисяване”, което провежда обучение за работа и лечение с ангелите, както и курсове за преподаватели. Тя е терапевт, лечител и автор на много книги, сред които “[Духовните закони](https://poznanie.net/bookstore/duhovnite-zakoni-daiana-kupyr/)” и “[Ангелите](https://poznanie.net/bookstore/angelite-daiana-kupyr/)”.